Kreml Putinning yadro quroli bo'yicha tahdidini izohladi

Rossiya prezidenti Vladimir Putin 27 fevral kungi Rossiya armiyasi rahbariyati bilan uchrashuvda to'xtatuvchi kuchlarni maxsus harbiy navbatchilik rejimiga o'tkazishni buyurgandi. Kreml Putinning mazkur qarorini izohladi.
Keltirilishicha, Rossiya prezidentining matbuot kotibi Dmitriy Peskov bu bo'yicha jurnalistlarga ma'lumot bergan. U Putinning to'xtatuvchi kuchlarni maxsus rejimga o'tkazish haqidagi so'zlarida ikkilamchi ma'no yo'qligini aytgan.
“Kecha siz uning (Vladimir Putinning) bayonotini eshitmadingizmi? Bundan nimani tushunish kerak? Bayonotda hamma narsa aniq aytilgan, unda ikkilamchi ma'no yo'q. Strategik to'xtatuvchi kuchlar — bu oliy qo'mondonning mutlaqo to'liq buyrug'i”, — deya Peskov Putinning bayonotiga batafsilroq izoh bergan.
Shuningdek, u Rossiyaning G'arb sanktsiyalariga javobi qanday bo'lishi haqida ma'lumot bergan.
“Rossiyaning javobi manfaatlarimiz nuqtai nazaridan quriladi. Biz o'z manfaatlarimizga mos keladigan narsani qilamiz. Sanktsiyaga javob rejalari bor, ular tayyorlangan, ishlab chiqilgan va muammolar yuzaga kelganda amalga oshiriladi”, — dedi Peskov jurnalistlarga.
 AQSh Putinning yadro quroli bilan qilgan tahdidiga munosabat bildirdi